Stern-meesterstuk vir miljoene opgeveil | Maroela Media
Irma Stern se Arab
Irma Stern se Arab is Maandagaand vir miljoene rande opgeveil tyden Strauss & Co. se winterveiling in Johannesburg.
Stern se Arab is vir 'n indrukwekkende R17 267 000 opgeveil. Dit is die tweede hoogste veilingprys vir 'n skildery wat op 'n veiling in Suid-Afrika verkoop is. Stern se Two Arabs het verlede jaar die hoogste veilingprys vir 'n skildery behaal toe dit vir R21 166 000 verkoop is. Arab is in 1939 geskilder en is in sy oorspronklike Zanzibar-raam – kompleet met blom- en blaarpatrone opgeveil. Die hoogste bod het aan 'n Suid-Afrikaanse koper gegaan. Daar is verwag dat die skilery vir sowat R9 miljoen sou verkoop.